
KLAUSIMAI SUINTERESUOTIEMS TIEKĖJAMS

[bookmark: _Hlk66173596]Perkančioji organizacija – Lietuvos Respublikos žemės ūkio ministerija (toliau – PO), vadovaudamasi Lietuvos Respublikos viešųjų pirkimų įstatymo 27 straipsnio nuostatomis, siekdama pasirengti numatomam Maisto produktų ir jų rezervavimo paslaugų viešajam pirkimui ir pranešti tiekėjams apie savo pirkimo planus ir reikalavimus, organizuoja rinkos dalyvių konsultaciją. Paskelbti 26 dalių maisto produktų pirkimų techninių specifikacijų projektai (2 priedas), rezervavimo paslaugos pirkimo techninės specifikacijos projektas (3 priedas), tiekėjų kvalifikacijos reikalavimai (4 priedas) ir sutarties projektas. Prašoma tiekėjų, kurie yra suinteresuoti dalyvauti Maisto produktų ir jų rezervavimo paslaugų pirkime, iki 2026 m. birželio 25 d. pateikti savo nuomonę ir siūlymus dėl techninių specifikacijų, tiekėjų kvalifikacijos reikalavimų ir sutarties projekto, atsakant į klausimus pateiktus šiame (1) priede. Informaciją prašome pateikti naudojantis CVP IS susirašinėjimo funkcija (atsiųsti pranešimą, prisegant klausimus / siūlymus, ir, jei reikalinga, kitais dokumentais).
	Nr.
	Rinkos konsultacijos klausimas 
	Rinkos dalyvio atsakymai 

	Techninės specifikacijos

	1. 
	Ar pateikti maisto produktų techninių specifikacijų reikalavimai yra aiškūs ir pakankami? Jei ne, nurodykite, kurie reikalavimai turėtų būti tikslinami.
	

	2. 
	Ar pateikti rezervavimo paslaugos techninės specifikacijos reikalavimai yra aiškūs ir pakankami? Jei ne, nurodykite, kurie reikalavimai turėtų būti tikslinami.
	

	3. 
	Ar turite pastabų, klausimų techninėms specifikacijoms? 
Kokias sąlygas papildomai patartumėte įtraukti į technines specifikacijas arba kurių reikėtų atsisakyti?
Pateikite argumentuotas pastabas ir klausimus nurodant konkrečius punktus ir (ar) teksto vietas.
	

	4. 
	Prašome pateikti kitus pasiūlymus, komentarus, pastebėjimus dėl perkamo objekto, jam keliamų reikalavimų ir paslaugų teikimo sąlygų.
	

	5. 
	Ar 4 priede nurodyti kvalifikacijos reikalavimai yra proporcingi, dirbtinai neriboja konkurencijos? Jei riboja, nurodykite, kurie ir kaip juos tikslinga tikslinti? 
	

	6. 
	Kokius, Jūsų nuomone, kvalifikacijos reikalavimus patvirtinančius dokumentus tiekėjas turėtų (galėtų) pateikti įrodant tiekėjo galimybę/pajėgumą tinkamai vykdyti sutartį? Pateikite pasiūlymus ir argumentuokite kodėl.
	

	Pasiūlymai taikytinai kainodarai, Sutarties kainos  ir įkainių peržiūros taisyklėms

	7. 
	Kokią kainodaros formą siūlytumėte taikyti šiam pirkimui (fiksuoto įkainio, kintamo įkainio, mišrią ar kitą)? Pateikite pasiūlymus ir argumentuokite kodėl.
	-

	8. 
	Kokie būtų pasiūlymai įkainių peržiūros procedūrai, kokie veiksniai lemia pasiūlytų kainų, įkainių dydį, pokyčius, koks indeksas pvz. „Vartojimo prekės ir paslaugos“ (pasirenkamas bendras „Vartojimo prekės ir paslaugos“ (galima peržiūrėti čia  https://osp.stat.gov.lt/statistiniu-rodikliu-analize#/ tiksliau https://osp.stat.gov.lt/statistiniu-rodikliu-analize#/https://osp.stat.gov.lt/statistiniu-rodikliu-analize#/ ar kitą iš pasirinkimų puslapyje) turėtų būti taikomas aprašant kainos / įkainio peržiūros taisykles, koks turėtų būti taikomas pokyčio koeficientas, kokia būtų siūlomą įkainio peržiūros tvarka ir periodiškumas. 
	

	9. 
	Perkančioji organizacija ketina sudaryti pirkimo sutartis, kurios galios 36 mėnesius su galimybe pratęsti 1 kartą 12 mėnesių. Pirkimo sutartyse būtų numatyta, maisto produktai perkami pagal faktinį poreikį, neįsipareigojant įsigyti viso preliminaraus kiekio, o rezervavimo paslaugos būtų apmokamos visą sutarties galiojimo laikotarpį. 
Prašome pateikti nuomonę dėl tokio sutarties modelio ir jo įtakos kainodarai bei tiekimo galimybėms.
	

	Tiekėjų gamybos ir (ar) tiekimo galimybės

	10. 
	Prašome nurodyti, kokių maisto produktų ir kokį jų maksimalų kiekį tonomis pagal techninėse specifikacijose keliamus reikalavimus galėtumėte pasiūlyti.
	

	11. 
	Prašome pateikti nuomonę apie tai, koks galėtų būti nustatytas minimalus tiekėjo siūlomas įsigyti konkretaus maisto produkto kiekis pagal techninėse specifikacijose keliamus reikalavimus, kad jis atitiktų realias tiekėjų galimybes ir neribotų konkurencijos?
	

	12. 
	Ar, Jūsų manymu, rezervavimo paslaugos įkainis taikomas tonai / tūkstančiui litrų vienam mėnesiui be PVM skirtingiems maisto produktams turėtų būti vienodas? 
Pateikite pasiūlymus ir argumentuokite kodėl.
	

	Kiti pasiūlymai

	13. 
	Prašome pateikti kitus pasiūlymus, komentarus ar pastebėjimus dėl pirkimo objekto, pirkimo sąlygų, techninių reikalavimų ar sutarties projekto.
	

	14. 
	Perkančioji organizacija, norėdama įsitikinti, kad rezervuojami maisto produktų kiekiai nurodyti sutartyje yra faktiškai saugojami tiekėjo sandėlyje, prašo kas mėnesį pateikti Paslaugų priėmimo - perdavimo dokumentą kartu su PVM sąskaita faktūra.
Ar Jūsų manymu šie prašomi dokumentai leidžia įsitikinti, kad rezervuojami maisto produktų kiekiai faktiškai yra saugomi tiekėjo sandėlyje?
Pateikite pasiūlymus ir argumentuokite kodėl.
	



Ši rinkos konsultacija yra skelbiama iki Pirkimo pradžios. Rinkos konsultacija nėra skelbimas apie Pirkimą ar išankstinis skelbimas apie Pirkimą. Rinkos konsultacijos metu gauta informacija, nepažeidžiant VPĮ reikalavimų, bus naudojama priimant sprendimus dėl Pirkimo organizavimo ir vykdymo.

Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.

Pateikti pasiūlymai bus vertinami konfidencialiai, PO, gavusi pastabas ir pasiūlymus dėl paskelbtos rinkos konsultacijos, juos išnagrinės bei įvertins pateiktų pastabų ir pasiūlymų svarbą bei atitiktį PO poreikiams ir apibendrintą informaciją (išskyrus informaciją apie kainas) skelbs CVP IS prie skelbimo apie šią rinkos konsultaciją.

PO, skelbdama Pirkimą, neįsipareigoja atsižvelgti į visus pateiktus dalyvių siūlymus, pastabas ir įžvalgas.

Klausimai, rekomendacijos ar siūlymai, gauti pasibaigus aukščiau nurodytam terminui gali būti nenagrinėjami.

Susitikimai su dalyviais nebus organizuojami.

